5ιθ)η3ΐυΓβ ΝοΙ 


ΕοοβΙίοη: ΑΙΗβ)5, ΕΙΙίπϊΚο 
ΤγροοΓθίϊο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



13797 



10 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1256 


ΑΠΟΦΑΣΕΙΣ 

Αριθμ. απόφ. 610/27-2 -2018 

Έγκριση του Κανονισμού Διδακτορικών Σπου¬ 
δών του τμήματος Φαρμακευτικής της Σχολής 
Επιστημών Υγείας του Εθνικού και Καποδιστρι- 
ακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 και 85 του ν. 4485/2017 
«Οργάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ ΑΊ14), 

2. την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚΑ' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν, 

6. το π.δ. 85/31-5-2013 (ΦΕΚ Α' 124) «Ίδρυση, μετο- 
νομασία, ανασυγκρότηση Σχολών και ίδρυση τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (9η συνε¬ 
δρία, 29-1-2018), 

9. το απόσπασμα πρακτικών της συνέλευσης του τμή¬ 
ματος Φαρμακευτικής της Σχολής Επιστημών Υγείας του 
Ε.Κ.Π.Α. (συνεδρίαση 4-12-2017), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
του τμήματος Φαρμακευτικής της Σχολής Επιστημών 
Υγείαςτου Εθνικού και Καποδιστριακού Πανεπιστημίου 
Αθηνών ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές του τμήματος Φαρμακευτι¬ 
κής της Σχολής Επιστημών Υγείας του Εθνικού και Κα- 


ποδιστριακού Πανεπιστημίου Αθηνών οργανώνονται και 
λειτουργούν σύμφωνα με τις διατάξεις του ν. 4485/2017 
και του εν γένει θεσμικού πλαισίου όπως κάθε φορά 
ισχύει. Αποσκοπούν στην προαγωγή της πρωτότυπης 
επιστημονικής έρευνας και οδηγούν στην απόκτηση Δι¬ 
δακτορικού Διπλώματος (Δ.Δ.), το οποίο πιστοποιεί την 
εκπόνηση πρωτότυπης επιστημονικής έρευνας και την 
ουσιαστική συνεισφορά του/της κατόχου του στην εξέ¬ 
λιξη της γνώσης στον αντίστοιχο επιστημονικό κλάδο. 

Άρθρο 2 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο/η κάτοχος Διπλώματος Μετα¬ 
πτυχιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017. 

Σε ειδικές περιπτώσεις γίνεται αιτιολογημένα δεκτός, 
με απόφαση της Συνέλευσης του τμήματος, ως υποψή¬ 
φιος διδάκτορας και μη κάτοχος Δ.Μ.Σ. (άρθρο 38 του 
ν. 4485/2017). 

Οι αιτούντες των ειδικών περιπτώσεων, μη κάτοχοι 
Δ.Μ.Σ., πρέπει να είναι κάτοχοι πτυχίου Φαρμακευτικής 
με βαθμό «Άριστα» (άνω του 8,5). Συνυπολογίζεται η 
εξαιρετική επίδοση του υποψηφίου (άριστα) στην εκπό¬ 
νηση σχετικής με το θέμα της διατριβής πτυχιακής εργα¬ 
σίας του προπτυχιακού κύκλου σπουδών, όπως επίσης 
και η επίδοση του υποψηφίου (βαθμός >8) στα σχετικά 
με το αντικείμενο της διατριβής μαθήματα. Ως «σχετικά» 
θεωρούνται εκείνα τα προπτυχιακά μαθήματα που έχουν 
χαρακτήρα υποβάθρου στο γνωστικό αντικείμενο του 
θέματος της Δ.Δ. και ως εκ τούτου καθορίζονται κατά 
περίπτωση για κάθε υποψήφιο από τη συνέλευση του 
αντίστοιχου Τομέα. 

Συνεκτιμώνται επίσης τα παρακάτω κριτήρια: 

- Δημοσιευμένες ερευνητικές εργασίες, ανακοινώσεις 
ή/και συμμετοχή σε συνέδρια (με ανακοινώσεις) 

- Εξασφάλιση υποτροφίας από το Ιδρυμα Κρατικών 
Υποτροφιών ή από άλλη πηγή 

- Συστατικές επιστολές 

- Συνέντευξη 

Ειδικά για τους Φαρμακοποιούς που έχουν ολοκλη¬ 
ρώσει τις σπουδές τους στο εξωτερικό, τα κριτήρια 

επιλογής θα καθορίζονται κατά περίπτωση από την 
αρμόδια τριμελή εξεταστική επιτροπή και οι αιτήσεις 
τους θα εγκρίνονται από τη συνέλευση του τμήματος, 
συνεκτιμώντας το κατά πόσο ο υποψήφιος θα μπορούσε 
να εκπονήσει διδακτορική διατριβή στη χώρα που πήρε 
το πτυχίο του Φαρμακοποιού και με την προϋπόθεση ότι 
υπάρχει αναγνώριση ισοτιμίας/αντιστοιχίας του τίτλου 
σπουδών από τον ΔΟΑΤΑΠ. 

Άρθρο 3 

Διαδικασία υποβολής αίτησης 

για εκπόνηση διδακτορικής διατριβής 

Οι ενδιαφερόμενοι μπορούν να υποβάλλουν αίτηση 
καθ'όλη τη διάρκεια του ακαδημαϊκού έτους στη Γραμ¬ 
ματεία του τμήματος (άρθρο 38, ν. 4485/2017). Οι αι- 
τούντες των ειδικών περιπτώσεων (μη κάτοχοι Δ.Μ.Σ.), 
υποβάλλουν την αίτηση τους αποκλειστικά κατά το πρώ¬ 
το δεκαπενθήμερο του Νοεμβρίου κάθε ακαδημαϊκού 
έτους. 

Άρθρο 4 

Απαιτούμενα δικαιολογητικά 

1. Αίτηση στα ελληνικά ή στα αγγλικά για την εκπόνηση 
διδακτορικής διατριβής όπου αναγράφονται: 

- προτεινόμενος τίτλος διδακτορικής διατριβής στα 
ελληνικά ή τα αγγλικά 

- προτεινόμενος επιβλέπων της διδακτορικής διατρι¬ 

βής 

- προτεινόμενη γλώσσα εκπόνησης της διδακτορικής 
διατριβής. 

2. Τεκμηριωμένη επιστημονική πρόταση και προσχέ¬ 
διο διδακτορικής διατριβής έκτασης έως μίας (1) σελίδας 
Α4. 

Η αίτηση και το προσχέδιο διδακτορικής διατριβής 
συνυπογράφονται και από τον προτεινόμενο επιβλέ- 
ποντα καθηγητή. 

3. Ευκρινές φωτοαντίγραφο πτυχίου της ημεδαπής και 
ευκρινές φωτοαντίγραφο Δ.Μ.Σ. της ημεδαπής (εκτός 
εάν εμπίπτει στις ειδικές περιπτώσεις του άρθρου 3 του 
παρόντος Κανονισμού). Σε περίπτωση τίτλων σπουδών 
της αλλοδαπής, προσκομίζονται επίσημες μεταφράσεις 
του Υπουργείου Εξωτερικών. 

4. Αναγνώριση ισοτιμίας των τίτλων σπουδών από τον 
Δ.Ο.Α.Τ.Α.Π. (για πτυχιούχους Α.Ε.Ι. του εξωτερικού). 

5. Ευκρινές φωτοαντίγραφο πιστοποιητικού γλωσσο¬ 
μάθειας της αγγλικής γλώσσας ή ελληνομάθειας. Η επάρ¬ 
κεια της αγγλικής γλώσσας επιβεβαιώνεται με δίπλωμα 
(II ή με τουλάχιστον έναν τίτλο σπουδών από Ίδρυμα 
στο οποίο η επίσημη γλώσσα είναι η αγγλική. Για πιστο¬ 
ποιητικά της αλλοδαπής, απαιτείται επίσημη μετάφραση. 

6. Αναλυτική βαθμολογία των μεταπτυχιακών σπου¬ 
δών. 

7. Αντίγραφο διπλωματικής μεταπτυχιακής εργασίας 
σε ψηφιακή και έντυπη μορφή. 

8. Αναλυτικό βιογραφικό σημείωμα. 

9. Δύο συστατικές επιστολές. 

10. Φωτοτυπία αστυνομικού δελτίου ταυτότητας. 

11. Δημοσιεύσεις, αν υπάρχουν. 


Άρθρο 5 

Διαδικασία επιλογής υποψηφίων διδακτόρων 

Η συνέλευση του τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν υποβάλλει στη συνέλευση 
του τμήματος αναλυτικό υπόμνημα στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και ο προτεινόμε- 
νος επιβλέπων, εφόσον αυτός δεν έχει προταθεί από τον 
υποψήφιο. Η συνέλευση του τμήματος, αφού λάβει τη 
γνώμη του προτεινόμενου από την επιτροπή επιβλέ- 
ποντος, τη συνεκτιμά με το υπόμνημα της επιτροπής 
και εγκρίνει ή απορρίπτει αιτιολογημένα την αίτηση 
του υποψηφίου. Στην εγκριτική απόφαση ορίζεται και η 
γλώσσα συγγραφής της διδακτορικής διατριβής (άρθρο 
38, παρ. 3 του ν. 4485/2017). 

Η ίδια διαδικασία επιλογής ακολουθείται και για τους 
αιτούντες των ειδικών περιπτώσεων (μη κατόχους 
Δ.Μ.Σ.). Ο μέγιστος αριθμός υποψηφίων διδακτόρων, 
που μπορεί να γίνει δεκτός στο πλαίσιο των ειδικών πε¬ 
ριπτώσεων, ορίζεται σε τέσσερις (4) κατ’ έτος. 

Μετά την εγγραφή των υποψηφίων διδακτόρων και 
τον ορισμό των Τριμελών Συμβουλευτικών Επιτροπών, 
τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των τριμελών συμ¬ 
βουλευτικών επιτροπών αναρτώνται στον διαδικτυακό 
τόπο του Ιδρύματος στην ελληνική και στην αγγλική 
γλώσσα (άρθρο 38 του ν. 4485/2017), με μέριμνα της 
Γραμματείας του τμήματος. 

Άρθρο 6 

Επίβλεψη διδακτορικής διατριβής 

1. Επιβλέπων/ουσα διδακτορικής διατριβής 

Δικαίωμα επίβλεψης διδακτορικών διατριβών έχουν 

τα μέλη Δ.Ε.Π. Α' βαθμίδας, Αναπληρωτή και Επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή ως δι¬ 
αφορετικά ορίζεται από το εκάστοτε ισχύον νομοθετικό 
πλαίσιο (άρθρο 39 του ν. 4485/2017). Κάθε επιβλέπων/ 
ουσα μπορεί να επιβλέπει έως πέντε (5), το ανώτατο, 
υποψήφιους διδάκτορες. 

2. Τριμελής Συμβουλευτική Επιτροπή 

Η συνέλευση του τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της διδακτορικής διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της (παρ. 2, 
άρθρο 39 του ν. 4485/2017). 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο ακόμη μέλη Δ.Ε.Π. Α' βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή 
από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. Στη 
συμβουλευτική επιτροπή μετέχει τουλάχιστον ένα (1) 
μέλος Δ.Ε.Π. από τις τρεις πρώτες βαθμίδες του οικείου 
τμήματος (άρθρο 39 του ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα, η συνέλευση του τμήματος, εκτιμώ¬ 
ντας τις περιστάσεις, αναθέτει σε άλλο άτομο την επί¬ 
βλεψη, σύμφωνα με όσα ορίζονται στις προηγούμενες 
παραγράφους, είτε με δική της πρωτοβουλία, είτε ύστε¬ 
ρα από αίτηση του/της ΥΔ. και γνώμη του/της προτεινό- 
μενου/ης επιβλέποντος/ουσας. Διαφορετικά, αναθέτει 
σε ένα από τα άλλα δύο (2) μέλη της Τριμελούς Συμ¬ 
βουλευτικής Επιτροπής, ακόμη και καθ' υπέρβαση του 
μέγιστου αριθμού υποψήφιων διδακτόρων που μπορεί 
να επιβλέπεται ανά άτομο, σύμφωνα με όσα ορίζονται 
στον παρόντα Κανονισμό (άρθρο 39 του ν. 4485/2017). 

2β. Μετακίνηση/συνταξιοδότηση επιβλέποντος/ου- 
σας 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών διατρι¬ 
βών που έχει αναλάβει και ο τίτλος απονέμεται από το 
τμήμα Φαρμακευτικήςτου Εθνικού και Καποδιστριακού 
Πανεπιστήμιου Αθηνών (άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη της τρι¬ 
μελούς συμβουλευτικής επιτροπής, με απόφαση της συ¬ 
νέλευσης του τμήματος, αντικαθίστανται από ισάριθμα 
μέλη, προκειμένου να οριστεί η επταμελής εξεταστική 
επιτροπή για την κρίση της διδακτορικής διατριβής. 

3. Επταμελής Εξεταστική Επιτροπή 

Η συνέλευση του τμήματος Φαρμακευτικής ορίζει 
Επταμελή Εξεταστική Επιτροπή για την κρίση της διδα¬ 
κτορικής διατριβής (άρθρο 41, παρ. 1, του ν. 4485/2017). 
Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από τα 
αφυπηρετήσαντα μέλη αυτής, τα οποία με απόφαση της 
συνέλευσηςτου τμήματος αντικαθίστανται από ισάριθμα 
μέλη που πληρούν τα κριτήρια του δεύτερου και τρίτου 
εδαφίου της παραγράφου 2 του άρθρου 39 του ν. 4485, 
καθώς και τέσσερα (4) επιπλέον μέλη, που πληρούν τα 
κριτήρια του δευτέρου εδαφίου της παραγράφου 2 του 
άρθρου 39 του ν. 4485/2017.Τα αφυπηρετήσαντα μέλη 
της τριμελούς συμβουλευτικής επιτροπής, που αντικα- 
ταστάθηκαν, μπορούν να παρίστανται στη συνεδρίαση 


της επταμελούς εξεταστικής επιτροπής χωρίς δικαίωμα 
ψήφου (άρθρα 39 και 41 του ν. 4485/2017). 

Άρθρο 7 

Χρονική διάρκεια, δικαιώματα 

και υποχρεώσεις υποψηφίων διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
διδακτορικού διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). Η μέγιστη χρονική διάρκεια είναι οκτώ (8) 
πλήρη ημερολογιακά έτη από την ημερομηνία ορισμού 
τηςΤριμελούς Συμβουλευτικής Επιτροπής. Ο/Η υποψή- 
φιος/α μπορεί κατά τη διάρκεια των σπουδών του/της 
στο διδακτορικό πρόγραμμα να ζητήσει με επαρκώς αιτι¬ 
ολογημένη αίτηση του/της αναστολή των σπουδών του/ 
της, το ανώτατο για χρονικό διάστημα ενός (1) έτους. Ο 
χρόνος της αναστολής φοίτησης δεν προσμετρείται στην 
προβλεπόμενη μέγιστη χρονική διάρκεια εκπόνησης 
διδακτορικής διατριβής. Κατά τη διάρκεια της αναστο¬ 
λής φοίτησης δεν επωφελούνται των δικαιωμάτων και 
των παροχών που προβλέπονται για τους υποψήφιους 
διδάκτορες. 

2. Δικαιώματα και υποχρεώσεις 

- Οι υποψήφιοι διδάκτορες υποχρεούνται σε ανανέ¬ 
ωση εγγραφής ανά ακαδημαϊκό έτος (άρθρο 45, παρ. 2 
του ν. 4485/2017). 

- Οι υποψήφιοι διδάκτορες κάθε έτος, κατά την εξετα¬ 
στική περίοδο του Ιουνίου και εφόσον έχουν συμπληρώ¬ 
σει ένα (1) έτος εκπόνησης, παρουσιάζουν προφορικά 
και υποβάλλουν και εγγράφως αναλυτικό υπόμνημα 
έκτασης μιας (1) σελίδας Α4 ενώπιον της Τριμελούς 
Συμβουλευτικής Επιτροπής, σχετικά με την πρόοδο της 
διδακτορικής τους διατριβής. Αντίγραφο του υπομνήμα¬ 
τος, καθώς και σχόλια επ' αυτού από τον επιβλέποντα ή/ 
και την Τριμελή Συμβουλευτική Επιτροπή και εκθέσεις 
προόδου, σύμφωνα με τα όσα ορίζονται στον παρόντα 
Κανονισμό Διδακτορικών Σπουδών, καταχωρίζονται 
στον ατομικό φάκελο του υποψηφίου (άρθρο 40, παρ. 2 
του ν. 4485/2017). 

- Οι διδακτορικές σπουδές προσφέρονται δωρεάν. 

- Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι¬ 
κής τους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3 
του ν. 4485/2017). 

- Ο υποψήφιος διδάκτωρ έχει τη δυνατότητα να πραγ¬ 
ματοποιήσει μέρος ή όλη τη διδακτορική διατριβή εκτός 
του τμήματος Φαρμακευτικής της Σχολής Επιστημών 
Υγείαςτου Ε.Κ.Π.Α., έπειτα από ομόφωνη γνώμη τηςΤρι- 
μελούς Συμβουλευτικής Επιτροπής. Οφείλει να επιδιώ¬ 
κει ενεργή παρουσία στο διεθνές ακαδημαϊκό σύστημα, 
συμμετέχοντας σε σεμινάρια και επιστημονικά συνέδρια 
και να αποβλέπει στην αναγνώριση της έρευνας του με 
δημοσιεύσεις σε διεθνή επιστημονικά περιοδικά. 

- Κάθε υποψήφιος μη κάτοχος Δ.Μ.Σ., οφείλει να συ¬ 
μπληρώσει τουλάχιστον εννέα (9) πιστωτικές μονάδες 
(ΠΜ) από την παρακολούθηση και την επιτυχή εξέταση 
μαθημάτων σχετικών με το αντικείμενο της διδακτορι¬ 
κής διατριβής (ορίζονται κατά περίπτωση από την Τρι¬ 
μελή Συμβουλευτική Επιτροπή). Ο εν λόγω υποψήφιος 
Διδάκτωρ οφείλει να δηλώνει στη Γραμματεία του τμή¬ 
ματος τα μαθήματα που θα παρακολουθήσει σε κάθε 
διδακτικό εξάμηνο. Η παρακολούθηση των μαθημάτων 
είναι υποχρεωτική. 

- Στις περιπτώσεις διεξαγωγής του πειραματικού έρ¬ 
γου εκτός του τμήματος Φαρμακευτικής, οι υποψήφιοι 
διδάκτορες θα πρέπει να ενημερώνουν σε τακτά χρονικά 
διαστήματα τον επιβλέποντα για την πορεία της διδα¬ 
κτορικής τους διατριβής. 

- Με πρόταση της συνέλευσης του τμήματος και κοι¬ 
νή απόφαση των Υπουργών Παιδείας και Οικονομικών, 
μπορεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

- Υποψήφιοι/ες διδάκτορες που εμπίπτουν στο άρθρο 
19 παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι διά πράξεως του οικείου 
τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου διάτηςσυμβάσεως. Η προκήρυξη 
του γνωστικού αντικειμένου γίνεται έπειτα από πρόταση 
της Γενικής Συνέλευσης του Τομέα και έγκριση από τη 
Γενική Συνέλευση τμήματος. Η διάρκεια της συμβάσε- 
ως καθορίζεται μέχρι ενός πανεπιστημιακού έτους κατά 
περίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσής τους θα γίνεται από υποτροφίες και 
πόρους που θα εξασφαλίζει το τμήμα, χωρίς αύξηση της 
κρατικής επιχορήγησης προς το οικείο Α.Ε.Ι. και σύμφω¬ 
να με τις κείμενες διατάξεις. 

Άρθρο 8 

Εκπόνηση της διδακτορικής διατριβής 

1. Ορισμός/αλλαγή θέματος διδακτορικής διατριβής 

Το θέμα της διδακτορικής διατριβής οριστικοποιείται 
με την έγκριση της αίτησης τηςΤριμελούς Συμβουλευτι¬ 
κής Επιτροπής από τη συνέλευση του τμήματος, για τον 
ορισμό Επταμελούς Εξεταστικής Επιτροπής. 

Επίσης, κατά την πρώτη προφορική παρουσίαση από 
τον υποψήφιο διδάκτορα και την έγγραφη υποβολή του 
αναλυτικού υπομνήματος έκτασης μιας (1) σελίδας Α4 
στην Τριμελή Συμβουλευτική Επιτροπή (βλ. άρθρο 6.2), 
ο υποψήφιος διδάκτορας δύναται να υποβάλει αίτηση 
για την αλλαγή του θέματος της διατριβής, στην οποία 
οφείλει να αναφέρει σαφώς τους λόγους που επιτάσσουν 
την εν λόγω αλλαγή. Υποχρεούται ωστόσο σε προφορι¬ 
κή παρουσίαση και έγγραφη υποβολή αναλυτικού υπο¬ 
μνήματος, σχετικά με την πρόοδο της διδακτορικήςτου 


διατριβής με το αρχικώς ορισθέν θέμα. Επίσης οφείλει 
να υποβάλλει τεκμηριωμένη επιστημονική πρόταση και 
προσχέδιο του νέου θέματος της διδακτορικής διατρι¬ 
βής. Η αίτηση συνυπογράφεται από τον επιβλέποντα 
Καθηγητή, ενώ για την αλλαγή απαιτείται η έγκριση 
από την ισχύουσα Τριμελή Συμβουλευτική Επιτροπή. 
Στην επόμενη συνέλευση του τμήματος ορίζεται η νέα 
Τριμελής Συμβουλευτική Επιτροπή. Η χρονική διάρκεια 
εκπόνησης της διατριβής υπολογίζεται με βάση την αρ¬ 
χική αναγόρευση σε υποψήφιο διδάκτορα και δεν πα- 
ρατείνεται. 

2. Οδηγίες συγγραφής διδακτορικής διατριβής 

Για τη συγγραφή της διδακτορικής διατριβής, οι υπο¬ 
ψήφιοι διδάκτορες οφείλουν να ακολουθήσουν τις πα¬ 
ρακάτω οδηγίες: 

Το εξώφυλλο και η σελίδα τίτλου πρέπει να περιέχει 
τις εξής πληροφορίες: 

•Το «Λογότυπο Αθηνάς», άνω και στο κέντρο ή αριστε¬ 
ρά του ονόματος του Πανεπιστημίου και του τμήματος. 

• Τις λέξεις «Εθνικόν και Καποδιστριακόν Πανεπιστή- 
μιον Αθηνών». 

•Τις λέξεις «Σχολή Επιστημών Υγείας». 

•Τις λέξεις «Τμήμα Φαρμακευτικής». 

•Τον πλήρη τίτλο της διατριβής. 

•Τις λέξεις «Διδακτορική Διατριβή». 

•Το Ονοματεπώνυμο του/της υποψηφίου. 

• Στο χαμηλότερο μισό της σελίδας, στο κέντρο, τη 
λέξη «Αθήνα» και το έτος υποστήριξης της διατριβής. 

Η σελιδοποίηση πρέπει να γίνει με τη παρακάτω σειρά: 

• Σελίδα τίτλου 

• Επταμελής Επιτροπή (και μνεία των αρχικών μελών 
της Συμβουλευτικής Επιτροπής, αν έχουν υπάρξει αντι¬ 
καταστάσεις συνταξιοδοτηθέντων βάσει του ισχύοντος 
σήμερα νόμου) 

• Περίληψη (ελληνικά και αγγλικά, 500 λέξεις κατ' ελά- 
χιστον) 

• Πρόλογος, Ευχαριστίες, Αφιερώσεις (Προαιρετικές) 

• Περιεχόμενα, με καταγραφή της αρίθμησης των αντί¬ 
στοιχων σελίδων 

• Κατάλογος πινάκων, με τους σχετικούς τίτλους και 
καταγραφή της αρίθμησης των αντίστοιχων σελίδων 

• Κατάλογος σχημάτων ή εικόνων, με τίτλους και κατα¬ 
γραφή της αρίθμησης των αντίστοιχων σελίδων 

• Κατάλογος συντομογραφιών/Κατάλογος συμβόλων 

• Κυρίως κείμενο της διατριβής (όπου περιλαμβάνο¬ 
νται η Εισαγωγή, η Μεθοδολογία, τα Αποτελέσματα και 
η Συζήτηση/Συμπεράσματα) 

• Βιβλιογραφία 

• Παραρτήματα (αν υπάρχουν) 

• Αντίγραφα δημοσιεύσεων 

Μορφοποίηση σελίδας: Διάστιχο (Ειπθ 5ρ3ςίπ9): 1.5 
γραμμή Γραμματοσειρά (Εοπΐ): ίθΐίόπ ή ΑγϊβΙ 11 εκτύ¬ 
πωση διπλής όψης 

Υπόδειγμα βιβλιογραφίας: 

Παράθεση εντός του κειμένου: (επίθετο α' συγγραφέα 
θΐ 31., έτος δημοσίευσης). Σε περίπτωση δυο συγγραφέ¬ 
ων παρατίθενται εντός παρένθεσης και τα δύο ονόματα 
και μετά το έτος δημοσίευσης. 

Τα επίθετα παρατίθενται χωρίς αρχικά ονομάτων, 
εκτός εάν υπάρχει συνωνυμία. Οι βιβλιογραφίες παρα¬ 
τίθενται αλφαβητικά και μετά χρονολογικά. Εάν ο ίδιος 
συγγραφέας έχει περισσότερες της μιας βιβλιογραφικές 
αναγραφές, τότε αυτές παρατίθενται χρονολογικά, για 
παράδειγμα: 

(ΑΙΙβπ, 20003, 20000, 1999; ΑΙΙεη 3πά .Ιοηθ5, 1999; 
Κγβπγιθγ θϊ 31., 2010) Στην ενότητα Βιβλιογραφία παρατί¬ 
θενται αλφαβητικά: 

Περισσότερες της μιας βιβλιογραφικές αναγραφές 
του ίδιου συγγραφέα στο ίδιο έτος καταχωρούνται με 
τα γράμματα 'β’, Ό', 'ε', κ.λπ., τα οποία αναγράφονται μετά 
το έτος δημοσίευσης. 

Μετά τα ονόματα (ήτοι το επίθετο και το αρχικό ονό¬ 
ματος του κάθε συγγραφέα, που χωρίζονται με κόμμα 
μεταξύ τους), ακολουθεί το έτος δημοσίευσης. Επακο¬ 
λουθεί ο τίτλος της δημοσίευσης και η συντομογραφία 
του περιοδικού δημοσίευσης, ο τόμος και οι σελίδες. 

Παραδείγματα 

\/3η άθΐΌθθΐ", 1, Η3ΠΓ3305,1Α.1, ίυρΐοη, Κ.Α., 2010. 
ΤΗθ 3Γΐ οί ννπΐίπ 9 3 Βείθπΐίίίε ΒΓΐίεΙθ. 1 5θί. (Ζοπιπιαπ. 163, 
51-59. 

Βιβλιογραφική αναγραφή βιβλίου: 

5ΐιχιηΙ< _Ιι\, νν., \Λ/Μΐθ, Ε.Β., 2000 .ΤΡιθ ΕΙθΐηθηΐ5 οί 5ΐγΙθ, 
ίουΓΐίι θά. Εοηςιηθη, ΝθννΥοιΨ. 

Βιβλιογραφική αναφορά σε κεφάλαιο βιβλίου: 

Μθΐΐ3ΐπ, Ο.Β., Αά3ΐτΐ5, Ε.Β., 2009. Ηονν ΐο ρΓθρ3Γθ 3Π 
θΙθεΐΓοπίε νθΓ5Ϊοπ οί γουτ ΒΓΐίεΙθ, ίπ: _Ιοπθ5, Β.5., 

5ιηίίΗ, Β.Ζ. (Εάί.), ΙηΐΓοάυςΐίοπ ΐο ΐίΐθ ΕΙθεΐΓοηίε Αςθ. 
Ε-ΡαόΙί5ίιίη9 Ιης., ΝθννΥοι1<, ρρ. 281-304. 

Βιβλιογραφική αναφορά σε ιστοσελίδα: 

€3πθθγ ΒθβθβιγΓι ΙΙΚ, 1975. ^^η^θ^ 5ΐ3ΐί$ΐίε5 ι-θροΐΐδ ίοΓ 
ΐΗθ ΙΙΚ. Ιιΐΐρ://\Λ/νννν.ε3ηεθΓΓθ5θ3ΓείιαΙ<.θΓ9/30οαΐε3ηεθΓ/ 
5ΐ3ΐί5ΐίε5/ε3πεθΓ5ΐ3ΐ5ΓθροΓΐ/(3εεθ55θά 13 ΜβιτΕι 2003). 

Βιβλιογραφική αναφορά σε βάση δεδομένων: 

[03ΐ35θΐ] 090 ΓΟ, Μ., ΙιύιβΜιό, 5., 53ίΐο, 5., Ν3ΐ<35ΜζαΙο, 
Τ., 201 5. ΜΟΓΐΒΐίΐγ 03Ϊ3 ίθΓϋ3ρ3ηθ5θ 03ΐ< ννίΐΐ 0Ι5Θ35Θ 3Π0 
5ϋΓΓουηάίπ9 ίθΓθ5ΐ εοιτιρο5ίΐίοη5. ΜθπάθΙθγ ϋ3ΐ3, νΐ. 
ίιΐΐρ5://άοί.θΓ9/10.1 7632/χνν]98ηό39ΐ'. 1 . 

3. Γλώσσα συγγραφής διδακτορικής διατριβής 

Η διδακτορική διατριβή συντάσσεται σε γλώσσα που 
αποφασίζει η συνέλευση του τμήματος, η οποία λαμβάνει 
υπόψη τη γλώσσα συγγραφής που έχει προτείνει ο υπο¬ 
ψήφιος διδάκτορας στην αίτηση του (άρθρο 38, παρ. 2 
και 3 του ν. 4485/2017). 

Άρθρο 9 

Κρίση διδακτορικής διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η Τριμελής Συμβουλευτική Επιτροπή 
δέχεται ή απορρίπτει την αίτηση του υποψηφίου για τη 
δημόσια υποστήριξη και την αξιολόγηση της. Αν η Τριμε¬ 
λής Συμβουλευτική Επιτροπή αποδεχτεί την αίτηση του 
υποψηφίου συντάσσει αναλυτική εισηγητική έκθεση και 
την υποβάλλει στη συνέλευση του τμήματος, ζητώντας 
τον ορισμό επταμελούς εξεταστικής επιτροπής (άρθρο 
41, παρ. 1 του ν. 4485/2017). Η επταμελής εξεταστική 
επιτροπή ορίζεται και εγκρίνεται κατά την επόμενη (χρο¬ 
νικά) της αίτησης, συνέλευση του τμήματος. 


Στην επταμελή εξεταστική επιτροπή συμμετέχουν τα 
μέλη της τριμελούς συμβουλευτικής επιτροπής και τέσ¬ 
σερα (4) επιπλέον μέλη που είναι: 

- μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι., 

- καθηγητές αναγνωρισμένων ως ομοταγών ιδρυμά¬ 
των της αλλοδαπής οι οποίοι είναι κάτοχοι διδακτορικού 
διπλώματος, 

- ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Ατου ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικων Ερευνών 
της Ακαδημίας Αθηνών, ή από αναγνωρισμένα ερευνη¬ 
τικά κέντρα ή ινστιτούτα της αλλοδαπής που έχουν το 
ίδιο ή συναφές γνωστικό αντικείμενο με την υπό κρίση 
διδακτορική διατριβή. 

Η επταμελής εξεταστική επιτροπή πρέπει να περιλαμ¬ 
βάνει τουλάχιστον τρία (3) μέλη Δ.Ε.Π. του τμήματος 
Φαρμακευτικής του Ε.Κ.Π.Α.. 

Η Επταμελής Εξεταστική Επιτροπή (Ε.Ε.), αφού πα- 
ραλάβει το τελικό κείμενο της διδακτορικής διατριβής, 
καλεί με ευθύνη του επιβλέποντα τον υποψήφιο, εντός 
εύλογου χρονικού διαστήματος, για την υποστήριξη της 
διδακτορικής διατριβής. Η ημερομηνία υποστήριξης της 
διδακτορικής διατριβής ορίζεται με πρωτοβουλία του 
επιβλέποντα καθηγητή, σε συνεργασία με τον υποψήφιο 
διδάκτορα. Η υποστήριξη της διδακτορικής διατριβής 
πραγματοποιείται δημόσια ενώπιον της Ε.Ε., εφόσον ο 
υποψήφιος έχει καταθέσει την τελική ψηφιακή ή/και 
έντυπη μορφή της διατριβής του στα μέλη της Ε.Ε. Επι¬ 
πλέον, απαιτείται τουλάχιστον μία δημοσίευση (ή τελική 
αποδοχή δημοσίευσης) σε έγκυρο διεθνές επιστημονικό 
περιοδικό, η οποία επισυνάπτεται στην τελική ψηφιακή 
ή/και έντυπη μορφή της διδακτορικής διατριβής. 

Εάν η διατριβή έχει γραφτεί στην αγγλική γλώσσα, 
οφείλει να συμπεριλάβει και περίληψη της στην ελλη¬ 
νική και ομοίως αν έχει γραφτεί στην ελληνική γλώσσα, 
οφείλει να συμπεριλάβει και περίληψη της στην αγγλική 
γλώσσα. 

Εάν η τριμελής συμβουλευτική επιτροπή απορρίψει 
την αίτηση του υποψηφίου, διότι η διδακτορική δια¬ 
τριβή χρήζει αλλαγών, τότε ο υποψήφιος εντός προ¬ 
θεσμίας ενός (1) τριμήνου οφείλει να προσκομίσει την 
διορθωμένη διδακτορική διατριβή. Σε περίπτωση που ο 
υποψήφιος δεν προβεί στις απαραίτητες αλλαγές, τότε 
διακόπτεται η διαδικασία. 

Επίσης, ο υποψήφιος διδάκτωρ οφείλει να καταθέσει 
υπεύθυνη δήλωση ότι η διατριβή δεν είναι προϊόν λο- 
γοκλοπής. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης (άρθρο 41, παρ. 3 του ν. 4485/2017). 

Η διάρκεια παρουσίασης ορίζεται κατ' ελάχιστο σε 
σαράντα πέντε (45) λεπτά και κατά μέγιστο σε μία (1) 
ώρα. Η γλώσσα παρουσίασης είναι η γλώσσα συγγραφής 
της διατριβής. 

Στη συνέχεια, η εξεταστική επιτροπή συνεδριάζει χω¬ 
ρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει με πλειοψηφία τουλάχιστον πέντε 
(5) μελών (άρθρο 41, παρ. 3 του ν. 4485/2017) και αξιο¬ 
λογεί τη διδακτορική διατριβή με τους βαθμούς ΚΑΛΩΣ, 
ΛΙΑΝ ΚΑΛΩΣ ή ΑΡΙΣΤΑ. Για την απόφαση της η επιτροπή 
συντάσσει πρακτικό αξιολόγησης. 

Σε περίπτωση κατά την οποία το πρακτικό φέρει υπο¬ 
γραφές τεσσάρων μελών της Επταμελούς Επιτροπής, και 
πέμπτο μέλος έχει υπογράψει την Εισηγητική Έκθεση, ο 
τίτλος θεωρείται ότι έχει χορηγηθεί εγκύρως (άρθρο 39, 
παρ. 18 του ν. 4186/2013). 

Άρθρο 10 

Αναγόρευση - Καθομολόγηση διδακτόρων 

Το πρακτικό της Επταμελούς Εξεταστικής Επιτροπής 
(Ε. Ε.) διαβιβάζεται στη Γραμματεία του τμήματος, υπο¬ 
γεγραμμένο από τα μέλη της, σύμφωνα με τα αναφερό- 
μενα στο παραπάνω άρθρο. Ενώπιον της Συνέλευσης 
του τμήματος, ακολουθείται η διαδικασία αναγόρευσης 
του υποψηφίου σε διδάκτορα. Πριν την αναγόρευση 
του, ο διδάκτορας οφείλει να καταθέσει τα ακόλουθα: 
Αίτηση για αναγόρευση-καθομολόγηση στη Γραμματεία 
του τμήματος 

- Αντίγραφο διατριβής στο Ψηφιακό Αποθετήριο «ΠΕΡ¬ 
ΓΑΜΟΣ» 

- Αντίγραφο διατριβής στο Εθνικό Κέντρο Τεκμηρίω¬ 
σης. Συγκεκριμένα: 

(α) Η Γραμματεία του τμήματος καταχωρεί τα απαιτού- 
μενα από το Εθνικό Κέντρο Τεκμηρίωσης, στοιχεία του 
Διδάκτορα στη σχετική ηλεκτρονική εφαρμογή (ιστότο- 
πος: Γιΐΐρ5://ράάηη5.θΙ<ΐ.9ΐ'), σύμφωνα μετά αναφερόμενα 
στο «Σύστημα Διαχείρισης και Ηλεκτρονικής Κατάθεσης 
Διατριβών του Εθνικού Αρχείου Διδακτορικών Διατρι¬ 
βών» (ΕΑΔΔ). 

(β) ο Διδάκτορας, αφού λάβει σχετικό ηλεκτρονικό 
μήνυμα στη διεύθυνση ηλεκτρονικού ταχυδρομείου 
που έχει δηλώσει, είναι υπεύθυνος για την καταχώρηση 
των απαιτούμενων από το Εθνικό Κέντρο Τεκμηρίωσης 
αρχείων/δικαιολογητικών, στη σχετική ηλεκτρονική 
εφαρμογή (ιστότοπος: Γιΐΐρ5://ρΓιάιτΐ5.θΙ<ΐ.9ΐ'), σύμφωνα 
μετά αναφερόμενα στο Σύστημα Διαχείρισης και Ηλε¬ 
κτρονικής Κατάθεσης Διατριβών του Εθνικού Αρχείου 
Διδακτορικών Διατριβών (ΕΑΔΔ). 

Άρθρο 11 Πνευματικά δικαιώματα 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 


Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο, ανήκουν αποκλειστικά στον 
επιστημονικό υπεύθυνο αυτής της φάσης της έρευνας 
ή και σε άλλους ερευνητές. 

Για τα θέματα αυτά θα υπογράφεται σύμβαση μεταξύ 
των μερών σε οποιοδήποτε στάδιο της έρευνας. 

Άρθρο 12 

Διαγραφή υποψηφίων διδακτόρων 

Η Συνέλευση του τμήματος Φαρμακευτικής, μετά την 
εισήγηση κατά πλειοψηφία της Τριμελούς Συμβουλευ¬ 
τικής Επιτροπής, δύναται να αποφασίσει τη διαγραφή 
υποψηφίων διδακτόρων εάν: 

1. έχουν ξεπεράσει τη διάρκεια των οκτώ (8) ετών, 

2. δεν ανανεώσουν την ετήσια εγγραφή τους, 

3. σε δύο (2) συνεχόμενα ετήσια υπομνήματα, η πρό¬ 
οδος τους κρίνεται ανεπαρκής ή στάσιμη από την πλει¬ 
οψηφία της Τριμελούς Επιτροπής, 

4. έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά όργανα. 

Επισημαίνεται ότι η συνέλευση του τμήματος δύναται 
να αποφανθεί επί του θέματος της διαγραφής των υπο¬ 
ψηφίων διδακτόρων και χωρίς την προηγούμενη γνώμη 
τηςΤριμελούς Συμβουλευτικής Επιτροπής: 

Α) για τις περιπτώσεις αριθμ. 1, 2 και 4. 

Β) αυτοδίκαια, κατόπιν αιτήσεως των υποψηφίων δι¬ 
δακτόρων. 

Σε περίπτωση που οι υποψήφιοι διδάκτορες υποπέ¬ 
σουν σε παράπτωμα που εμπίπτει στο δίκαιο περί πνευ¬ 
ματικής ιδιοκτησίας (ν. 2121/1993) προβλέπεται επιβολή 
κυρώσεων βάσει της κείμενης νομοθεσίας. 

Άρθρο 13 

Εκπόνηση διδακτορικής διατριβής με συνεπίβλεψη 

Το τμήμα Φαρμακευτικής της Σχολής Επιστημών Υγεί¬ 
ας του Εθνικού και Καποδιστριακού Πανεπιστημίου Αθη¬ 
νών μπορεί να συνεργάζεται με ερευνητικά κέντρα και 
ινστιτούτα της ημεδαπής για την εκπόνηση διδακτορι¬ 
κής διατριβής με συνεπίβλεψη, εφόσον πληρούνται οι 
προϋποθέσεις που προβλέπει το άρθρο 43, παρ. 3 του 
ν. 4485/2017. 

Στην περίπτωση αυτή, τη διοικητική ευθύνη της εκπό¬ 
νησης της διδακτορικής διατριβής αναλαμβάνει ένα από 
τα συνεργαζόμενα ιδρύματα, ορίζεται ένας επιβλέπων 
από κάθε συνεργαζόμενο ίδρυμα/φορέα και η εκπόνη¬ 
ση της διατριβής διαρκεί τουλάχιστον τρία (3) έτη από 
τον ορισμό των επιβλεπόντων μελών ΔΕΠ/ερευνητών. 

Τα σχετικά με τη διαδικασία εκπόνησης της διατριβής, 
από την επιλογή του υποψηφίου διδάκτορα έως και την 
απονομή διδακτορικού τίτλου, καθώς και η χορήγηση 
ενιαίου ή χωριστού τίτλου σε περίπτωση συνεργασί¬ 
ας μεταξύ Ιδρυμάτων, προβλέπονται στο οικείο Ειδικό 
Πρωτόκολλο Συνεργασίας (Ε.Π.Σ.), που καταρτίζεται από 
τα συνεργαζόμενα τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. Με απόφαση του Υπουργού 
Παιδείας, Έρευνας και Θρησκευμάτων, που δημοσιεύε¬ 
ται στην Εφημερίδα της Κυβερνήσεως καθορίζεται κάθε 
σχετικό θέμα σχετικά με την εκπόνηση διδακτορικών 
διατριβών με αναγνωρισμένα ως ομοταγή ιδρύματα ή 
ερευνητικά κέντρα και ινστιτούτα της αλλοδαπής. 

Άρθρο 14 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους υποψήφιους διδάκτορες που έχουν γίνει δεκτοί πριν 


από την έναρξη ισχύος του, εφόσον δεν έχει οριστεί, 
κατά την έναρξη της ισχύος του, η επταμελής εξεταστική 
επιτροπή του άρθρου 41 του νόμου (άρθρο 85, παρ. 5 
του ν. 4485/2017). 

Οι διατάξεις του παρόντος Κανονισμού εφαρμόζονται 
κατ'αναλογία και για τους υποψήφιους διδάκτορες που 
έχουν γίνει δεκτοί πριν την έναρξη ισχύος του, ενώ συ¬ 
γκεκριμένα, οι υποψήφιοι διδάκτορες που έγιναν δεκτοί 
από τις 21 -12-2016 και εφεξής, υποχρεούνται στην κατά¬ 
θεση τουλάχιστον μιας δημοσίευσης (ή τελική αποδοχή 
δημοσίευσης) σε έγκυρο διεθνές επιστημονικό περιοδι¬ 
κό, η οποία επισυνάπτεται στην τελική ψηφιακή ή/και 
έντυπη μορφή της διδακτορικής διατριβής (βλ. άρθρο 9 
του παρόντος κανονισμού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























